REPUBLIKA HRVATSKA

**OSNOVNA ŠKOLA VLADIMIRA NAZORA**

POLJEŽICE 12

21410 POSTIRA

KLASA: 053-01/21-01/25

UR.BROJ: 2104-33-01-21-01

Postira, 27.10.2021.

*Na temelju članaka 13. i 14. Pravilnika o načinu i postupku zapošljavanja u Osnovnoj školi Vladimira Nazora (KLASA: 003—05/19-01/05  URBROJ:2104-33-04/19-01)  a vezano uz raspisani natječaj od 14. listopada 2021. godine za zasnivanje radnog odnosa na radnom mjestu* ***voditelj/ica računovodstva, nepuno (20/40h tjedno) neodređeno radno vrijeme****, Povjerenstvo za procjenu i vrednovanje kandidata prijavljenih na natječaj donosi*

**ODLUKU O NAČINU VREDNOVANJA KANDIDATA TE VREMENU, MJESTU, SADRŽAJU I TRAJANJU PROVJERE**

Članak 1.

Sukladno odredbama Pravilnika o načinu i postupku zapošljavanja u Osnovnoj školi Vladimira Nazora obavit će se vrednovanje kandidata pisanom provjerom i razgovorom.

Članak 2.

Testiranju mogu pristupiti kandidati koji dođu u zakazano vrijeme i prije testiranja dokažu identitet osobnom iskaznicom ili putovnicom.

Za kandidata koji ne pristupi testiranju smatrat će se da je povukao prijavu i više se neće smatrati kandidatom. Nakon utvrđivanja identiteta, kandidati će pristupiti vrednovanju.

Članak 3.

**Vrednovanje kandidata održat će se u ponedjeljak 08. studenog 2021. godine s početkom u 08:30h u prostorijama Osnovne škole Vladimira Nazora, u kabinetu informatike ( na prvom katu)**

Razgovor sa kandidatima će biti u 10:00 h.

Članak 4.

Sve kandidate koji ispunjavaju uvjete natječaja Povjerenstvo će pozvati na vrednovanje pisanim putem na adresu elektroničke pošte kandidata, a kandidati koji nemaju navedenu adresu elektroničke pošte. Povjerenstvo će pozvati kandidate na vrednovanje pisanim putem na poštansku adresu navedenu u prijavi ili telefonskim putem.

Kandidati pozvani na testiranje:

1. D.D.

2. T.L.

3. N.T.A.

4. M.S.

Članak 5.

Uz svako pitanje pisane provjere će biti iskazan broj bodova kojim se vrednuje ispravan rezultat.

Svaki član Povjerenstva vrednuje rezultat usmenog testiranja s kandidatom bodovima od 0 do 5. Bodovi dobiveni od pisane provjere i od svih članova Povjerenstva na kraju se zbrajaju.

Članak 6.

Trajanje pisane provjere je 45 min.

Maksimalno trajanje usmenog testiranja po kandidatu je 15 minuta a svaki član Povjerenstva može postavljati do tri pitanja.

Članak 7.

**Povjerenstvo u razgovoru s kandidatom utvrđuje stručna znanja, vještine, interese, motivaciju kandidata za rad u Školi te procjenjuje dodatna znanja i edukacije, dosadašnje radno iskustvo i postignuća u radu.**

Članak 8.

Pravni i drugi izvori za pripremanje kandidata su:

- Zakon o proračunu (NN87/08, 136/12,15/15)

- Pravilnik o proračunskom računovodstvu i računskom planu(NN124/14,115/15,87/16,3/18 i 126/19)

- Pravilnik o financijskom izvještavanju u proračunskom računovodstvu(NN03/15,93/15,135/15,2/17,28/17,112/18 i 126/19)

- Zakon o odgoju i obrazovanju u osnovnoj i srednjoj školi (NN87/08,86/09, 92/10, 105/10, 90/11, 16/12, 126/12, 94/13, 152/14, 7/17, 68/18, 98/19, 64/20)

- Zakon o fiskalnoj odgovornosti (NN111/18)

- Uredba o sastavljanju i predaji izjave o fiskalnoj odgovornosti i izvještaja o primjeni fiskalnih pravila (NN 95/19)

- Statut OŠ Vladimir Nazor

- Pravilnik o djelokrugu rada tajnika te administrativno- tehničkim i pomoćnim poslovima koji se obavljaju u osnovnoj školi (NN 87/08, 86/09, 92/10, 105/11, ispr. 90/11, 16/12, 86/12 i 94/13)

- Kolektivni ugovor za zaposlene u osnovnoškolskim ustanovama (NN 51/18)

Kandidati/kinje su dužni ponijeti sa sobom osobnu iskaznicu ili drugu identifikacijsku javnu ispravu na temelju koje se utvrđuje prije testiranja identitet kandidata/kinje.

Testiranju ne mogu pristupiti kandidati koji ne mogu dokazati identitet i osobe za koje je Povjerenstvo utvrdilo da ne ispunjavaju formalne uvjete iz natječaja te čije prijave nisu pravodobne i potpune.

Članak 9.

Nakon provedene pisane provjere i nakon razgovora (intervjua) Povjerenstvo utvrđuje rang listu kandidata prema ukupnom broju bodova ostvarenih na testiranju.

Članak 10.

Ravnatelj na temelju izvješća o provedenom postupku Povjerenstva donosi odluku o kandidatu s liste Povjerenstva za kojeg će zatražiti prethodnu suglasnost  Školskog odbora za zasnivanje radnog odnosa. Ako su dva ili više kandidata ostvarili najveći isti broj bodova, ravnatelj predlaže jednog od njih Školskom odboru. Ako dva ili više najbolje rangirana kandidata ostvaruju pravo prednosti pri zapošljavanju prema posebnim propisima ravnatelj predlaže Školskom odboru jednog od tih kandidata.

Članak 11.

Kandidati imaju pravo uvida u natječajnudokumentaciju i rezultate procjene odnosno testiranja te vrednovanja izabranog kandidata s kojim je sklopljen ugovor o radu u skladu s propisima koji reguliraju područje zaštite osobnih podataka.

Uvid u cjelokupnu natječajnu dokumentaciju i rezultate procjene odnosno testiranja te vrednovanja imaju nadležna upravna i nadzorna tijela te sud.

Članak 12.

Ova odluka stupa na snagu danom objave na mrežnoj stranici Škole.

Predsjednica Povjerenstva za procjenu i vrednovanje kandidata

Antonija Janković

Napomena: U školi je obvezno nošenje zaštitne maske te držanje razmaka sukladno epidemiološkim mjerama.